**Հ Ի Մ Ն Ա Վ Ո Ր ՈՒ Մ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶՊԵՏԱՐԱՆԻՆ ԳՈՒՄԱՐ ՀԱՏԿԱՑՆԵԼՈՒ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2015 ԹՎԱԿԱՆԻ ԴԵԿՏԵՄԲԵՐԻ 24-Ի N 1555-Ն ՈՐՈՇՄԱՆ ՄԵՋ ԼՐԱՑՈՒՄՆԵՐ ԿԱՏԱՐԵԼՈՒ ԵՎ ԳՆՄԱՆ ԳՈՐԾԸՆԹԱՑԸ ԿԱԶՄԱԿԵՐՊԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ**

 **1. Անհրաժեշտությունը**

Նախագծի ընդունումը պայմանավորված է ՀՀ Շիրակի մարզի Արթիկ համայնքում տեղի ունեցած հեղեղումների հետևանքով վնասներ կրած բնակիչներին աջակցություն ցուցաբերելու հանգամանքով:

 **2. Ընթացիկ իրավիճակը և խնդիրները**

 ՀՀ Շիրակի մարզի Արթիկ համայնքում հեղեղումներից տուժել են սելավատարեր, բնակելի տներ և օժանդակ շինություններ, ինչպես նաև տեղի է ունեցել գյուղատնտեսական կենդանիների անկում և մշակաբույսերի ցանքատարածություներին հասցվել է վնաս (ակտը և հաշվարկ- հիմնավորումը կցվում է):

Անհրաժեշտություն է առաջացել աջակցություն ցուցաբերել վնասված շենք-շինությունների բնակիչներին՝ 22,350.0 հազ. դրամ, անկած գյուղատնտեսական կենդանիների՝ 684.2 հազ. դրամ և մշակաբույսերի ցանքատարածություներին պատճառված վնասի դիմաց՝ 1,746.0 հազ. դրամ, ինչպես նաև անհրաժեշտ են աշխատանքներ տանել սելավատարերի մաքրման և վերականգման ուղղությամբ՝ 16,965.8 հազ. դրամ:

 **3.Կարգավորման նպատակը**

 Բնագավառի քաղաքականությունն ՀՀ մարզում առաջնային լուծում պահանջող հիմնախնդիրների լուծումն է:

 **4. Նախագծի մշակման գործընթացում ներգրավված ինստիտուտները և անձիք**

 Նախագծի մշակումն իրականացվել է ՀՀ տարածքային կառավարման և զարգացման նախարարության կողմից։

 **5. Ակնկալվող արդյունքը**

 ՀՀ Շիրակի մարզի Արթիկ համայնքի հեղեղումների հասցված վնասի հետևանքով առաջացած հիմնախնդիրների լուծում:

**Տ Ե Ղ Ե Կ Ա Ն Ք**

**Նախագծի ընդունման առնչությամբ ընդունվելիք այլ իրավական ակտերի նախագծերը կամ դրանց ընդունման անհրաժեշտության բացակայության մասին**

«Հ**այաստանի Հանրապետության** Շիրակի մարզպետարանին գումար հատկացնելու, **Հայաստանի Հանրապետության կառավարության 2015 թվականի դեկտեմբերի 24-ի N 1555-Ն որոշման մեջ լրացումներ** կատարելու և գնման գործընթացը կազմակերպելու մասին» Հայաստանի Հանրապետության կառավարության որոշման նախագծի ընդունման առնչությամբ այլ իրավական ակտերում փոփոխություններ և /կամ լրացումներ կատարելու անհրաժեշտություն չկա:

**Տ Ե Ղ Ե Կ Ա Ն Ք**

**Իրավական ակտն ընդունելու կապակցությամբ պետական բյուջեում կամ տեղական ինքնակառավարման մարմինների բյուջեներում ծախսերի և եկամուտների էական ավելացումների կամ նվազեցումների մասին**

«Հ**այաստանի Հանրապետության** Շիրակի մարզպետարանին գումար հատկացնելու, **Հայաստանի Հանրապետության կառավարության 2015 թվականի դեկտեմբերի 24-ի N 1555-Ն որոշման մեջ լրացումներ** կատարելու և գնման գործընթացը կազմակերպելու մասին» Հայաստանի Հանրապետության կառավարության որոշման նախագծի ընդունման կապակցությամբ Հայաստանի Հանրապետության պետական բյուջեում ծախսերի և եկամուտների էական ավելացումներ կամ նվազեցումներ չեն սպասվում: